sane-dll(5)

NUME
sane-dll - încărcător de controlor dinamic SANE

DESCRIERE
Biblioteca sane-dll implementează un controlor SANE (Scanner Access Now Easy) care oferă acces la un număr arbitrar de alți controlori SANE. Acești controlori pot fi fie preîncărcați în momentul construirii bibliotecii sane-dll, fie, pe sistemele care acceptă încărcarea dinamică a bibliotecilor partajate, pot fi încărcați în timpul execuției. În acest din urmă caz, adăugarea suportului pentru un nou controlor implică pur și simplu instalarea bibliotecii relevante în /usr/lib/x86_64-linux-gnu/sane și adăugarea unei intrări în fișierul de configurare dll.conf. Cu alte cuvinte, nu este necesar să se modifice sau să se recompileze aplicațiile pentru a adăuga suport pentru noi dispozitive.

NUME DE DISPOZITIVE
Acest controlor așteaptă nume de dispozitive de forma:

    controlor:dispozitiv

Unde controlor este numele controlorului și dispozitiv este numele dispozitivului din acest controlor care trebuie adresat. Dacă numele dispozitivului nu conține două puncte (:), atunci întregul șir este tratat ca șirul dispozitiv pentru controlorul implicit. Controlorul implicit este ultimul controlor listat în fișierul de configurare (a se vedea mai jos) sau primul controlor preîncărcat (dacă există).

CONFIGURARE
Conținutul fișierului dll.conf este o listă de nume de controlori care pot fi încărcați dinamic la cerere. Liniile goale sunt ignorate, la fel ca și tot ceea ce urmează după un simbol hash (#). Un exemplu de fișier de configurare este prezentat mai jos:

    net
    # acesta este un comentariu
    pnm
    mustek

De asemenea, este posibil să se adauge un fișier în /etc/sane.d/dll.d care să conțină lista de controlori care urmează să fie adăugați. Controlorii menționați într-un fișier inclus în acest director vor fi adăugați înainte de orice controlor listat în dll.conf. Fișierele din /etc/sane.d/dll.d pot fi numite liber. Ele trebuie să respecte convențiile de format care se aplică pentru dll.conf..

Rețineți că controlorii care au fost preîncărcați la crearea acestei biblioteci nu trebuie să fie enumerați în acest fișier de configurare. Adică, dacă un controlor a fost preîncărcat, atunci acel controlor va fi întotdeauna prezent, indiferent dacă este sau nu listat în fișierul de configurare.

Lista de controlori preîncărcați este determinată de macro-ul PRELOADABLE_BACKENDS din fișierul controlor/Makefile.in din distribuția codului sursă SANE. După modificarea valorii acestui macro, este necesar să se reconfigureze, să se reconstruiască și să se reinstaleze SANE pentru ca modificarea să aibă efect.

Pseudonimele (alias) sunt definite în fișierul de configurare dll.aliases. Acesta poate conține intrări de forma

    alias VreunNume NumeDispozitivSANE
    alias "VreunNume" NumeDispozitivSANE
    hide NumeDispozitivSANE

De exemplu:

    alias Epson net:gazdă-oarecare:epson:/dev/sgX
    alias "Siemens ST400" st400:/dev/sgY
    hide net:gazdă-oarecare:pnm:0
    hide net:gazdă-oarecare:pnm:1
    alias "Citește din fișier" pnm:0
    hide pnm:1

Numele dispozitivelor cu alias sunt ascunse automat.

Ideea este ca utilizatorii să nu fie nevoiți să se descurce cu nume de dispozitive complicate (în special pentru dispozitivele conectate în rețea) și să ascundă alte dispozitive exportate care i-ar putea deruta. Rețineți că un dispozitiv ascuns poate fi în continuare accesat dacă numele dispozitivului este cunoscut, doar că nu apare în listă.

FIȘIERE

/etc/sane.d/dll.aliases
    Lista de controlori cu alias sau ascunși.

/etc/sane.d/dll.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-dll.a
    Biblioteca statică care implementează acest controlor.

/usr/lib/x86_64-linux-gnu/sane/libsane-dll.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_DLL
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc volumul de informații.

    Valoare  Descriere
    0        imprimă numai erorile grave
    1        imprimă erorile normale și mesajele importante
    2        imprimă mesajele normale
    3        imprimă mesaje de depanare
    4        imprimă totul

    Exemplu: export SANE_DEBUG_DLL=3

CONSULTAȚI ȘI
sane(7), scanimage(1), sane-"nume-controlor"(5)

AUTOR
David Mosberger

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.