sane-rts8891(5)

NUME
sane-rts8891 - controlor SANE pentru scanere bazate pe rts8891

DESCRIERE
Biblioteca sane-rts8891 implementează un controlor SANE (Scanner Access Now Easy) care oferă acces la scanerele bazate pe ASIC rts8891.

Scanerele care funcționează cu acest controlor sunt:

      Fabricant Model        stare
    -------------------    ----------
      Umax Astra 4400       netestat
      Umax Astra 4450       netestat
      HP scanjet 4000c      bună
      HP scanjet 4470c      bună

Opțiunile pe care le suportă controlorul pot fi selectate fie prin opțiuni de linie de comandă pentru programe precum scanimage(1), fie prin elemente GUI în xscanimage(1) sau xsane(1).

Dacă observați vreun comportament ciudat, vă rugăm să-l raportați responsabilului controlorului sau pe lista de discuții SANE.

Opțiunile valide ale liniei de comandă și sintaxa acestora pot fi listate utilizând

    scanimage --help -d rts8891

Opțiuni mod de scanare

--mode
    selectează modul de funcționare de bază al scanerului. Alegerile valide sunt Color, Gray și Lineart. Modul implicit este Color. Modul Lineart este numai pentru alb-negru (1 bit). Gray va produce 256 de niveluri de gri (8 biți). Modul Color permite peste 16 milioane de culori diferite produse din 24 de biți de informații de culoare.

--resolution
    selectează rezoluția pentru o scanare. Rezoluțiile orizontală și verticală sunt stabilite de valoarea acestei opțiuni. Scanerul este capabil de următoarele rezoluții pentru valoarea specificată a opțiunii:

      Valoare   Rezoluție Oriz.  Rezoluție Vert.
      -------   ---------------  ---------------
      75        75dpi            75dpi
      150       150dpi           150dpi
      300       300dpi           300dpi
      600       600dpi           600dpi
      1200      1200dpi          1200dpi

--preview
    solicită o scanare de previzualizare. Rezoluția utilizată pentru această scanare este de 75 dpi, iar zona de scanare și modul de scanare sunt cele specificate prin opțiunile lor sau cele implicite, dacă nu sunt specificate. Valoarea implicită pentru modul de previzualizare este „no”.

--threshold
    selectează luminozitatea minimă pentru a obține un punct alb. Pragul este utilizat numai în cazul scanărilor în modul „Lineart”. Acesta este specificat ca procent în intervalul 0..100% (în pași de 1). Valoarea implicită a opțiunii „threshold” (prag) este 50.

FIȘIER DE CONFIGURARE
Fișierul de configurare /etc/sane.d/rts8891.conf conține ID-urile dispozitivelor USB ale scanerelor acceptate (de exemplu, usb 0x043d 0x007c) și opțiunile de configurare a scanerului. Liniile goale și liniile care încep cu un simbol hash (#) sunt ignorate.

Opțiunile acceptate sunt allowsharing, modelnumber.

Opțiune

allowsharing
    permite sau nu partajarea scanerului între mai multe interfețe în același timp.

modelnumber
    este utilizată pentru a forța modelul raportat de către controlor și este utilă numai în cazul unui scaner a cărui NVRAM a fost ștearsă.

    0 pentru a raporta un HP4470c.
    1 pentru a raporta un HP4400c.
    2 pentru a raporta un Astra 4400.

FIȘIERE

/usr/lib/x86_64-linux-gnu/sane/libsane-rts8891.a
    Biblioteca statică care implementează acest controlor.

/usr/lib/x86_64-linux-gnu/sane/libsane-rts8891.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_RTS8891 SANE_DEBUG_RTS8891_LOW SANE_DEBUG_RTS88XX_LIB
    Dacă biblioteca a fost compilată cu suportul de depanare activat, aceste variabile de mediu controlează nivelul de depanare pentru acest controlor. De exemplu, o valoare de 255 solicită imprimarea tuturor datelor de depanare. Nivelurile mai mici reduc gradul de detalii al informațiilor.

LIMITĂRI
Există scanere de același model cu senzori diferiți, din cauza lipsei de date (de exemplu, jurnalele USB), unii senzori sunt mai bine acceptați decât alții. Cel puțin modul 75 dpi funcționează pentru orice model. Este posibil ca partajarea scanerului între mai multe interfețe în același timp (opțiunea „allowsharing”) să nu funcționeze cu unii controlori USB.

XPA nu este (încă) acceptat.

ERORI
Nu sunt cunoscute în prezent niciun fel de erori.

CONSULTAȚI ȘI
sane-scsi(5), scanimage(1), xscanimage(1), xsane(1), sane(7)

AUTOR

Acest controlor a fost dezvoltat de Stéphane Voltz.
    http://stef.dev.free.fr/sane/rts8891

MULȚUMIRI

Multe mulțumiri adresate către:
    Laurent Fournier, care mi-a donat un HP4470c. Vladimir Sysoev și „TheUnruly Squash” pentru timpul pe care l-au petrecut înregistrând activitatea USB și testând versiunea experimentală pe modelele HP4400.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.