RPM2ARCHIVE(1)

NUME
rpm2archive - creează o arhivă tar sau cpio din pachetul RPM Package Manager (RPM)

SINOPSIS
rpm2archive [opțiuni] [FIȘIER_PACHET] ...

DESCRIERE
rpm2archive convertește fișierele pachetelor RPM în alte formate de arhivă.

Dacă ieșirea standard este un fișier obișnuit sau o conductă, arhiva este scrisă în ieșirea standard. Dacă ieșirea standard este un terminal, ieșirea este scrisă într-un fișier cu același nume, la care se adaugă sufixul .tgz sau .cpio.gz când este comprimat sau .tar sau .cpio în caz contrar, în funcție de format. Ieșirea este comprimată în formatul gzip(1) în mod implicit.

rpm2archive nu verifică semnăturile sau sumele de control la nivel de pachet, dar verifică sumele de control pentru fiecare fișier în parte.

Admite formatele de pachete RPM 3, 4 și 6.

ARGUMENTE
FIȘIER_PACHET
    Un pachet RPM binar sau sursă.

Dacă nu sunt prezente argumente sau dacă este specificată o liniuță (-) ca argument, datele sunt citite de la intrarea standard.

OPȚIUNI
-n, --nocompression
    Generează o arhivă necomprimată. Dacă se află în modul de creare a fișierelor, utilizează .tar ca sufix al numelui fișierului.

-f, --format=<FORMAT>
    Generează arhiva în formatul FORMAT specificat:
    •   pax: Restricted Portable Archive Exchange (schimb de arhive portabile restricționate), așa cum este utilizat de tar(1) (implicit)
    •   cpio: „Noul” format ASCII cpio(5). Rețineți că acest format are o limită de 4 Go pentru dimensiunea individuală a fișierului.

STARE DE IEȘIRE
În caz de succes, se returnează 0, iar în caz contrar se returnează un cod de eșec diferit de zero.

EXEMPLE
rpm2archive glint-1.0-1.i386.rpm | tar -xvz
    Extrage conținutul pachetului glint-1.0-1.i386.rpm cu tar(1).

rpm2archive --nocompression --format=cpio glint-1.0-1.i386.rpm | cpio -idv
    Extrage conținutul pachetului glint-1.0-1.i386.rpm ca un fișier cpio(5) necomprimat, compatibil cu ieșirea rpm2cpio(1).

rpm2archive glint-1.0-1.i386.rpm ; tar -xvz glint-1.0-1.i386.rpm.tgz
    Extrage conținutul pachetului glint-1.0-1.i386.rpm într-o arhivă numită glint-1.0-1.i386.rpm.tgz și extrage arhiva scrisă cu tar(1).

cat glint-1.0-1.i386.rpm | rpm2archive - | tar -tvz
    Introduce pachetul glint-1.0-1.i386.rpm în rpm2archive prin intermediul intrării standard și listează conținutul cu tar(1).

CONSULTAȚI ȘI
rpm2cpio(1), rpm(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.