TESTHOST(1)

NUME
testhost - testează starea unui server de știri NNTP

SINOPSIS
testhost nume-gazdă [ -a|-n data ora |-o ] [ -M ] [ -s|-S nume-fișier ] [ -e|-E nume-fișier ] [ -N număr-port ] [ -U id-utilizator ] [ -P parola ] [ -Q ] [ -l fișier-frază ] [ -T limită-timp ] [ -d ] [ -q ] [ -z ]

OPȚIUNI
-a obține lista activă de la numele de gazdă

-d

Această opțiune îi solicită lui «testhost» să obțină descrierile grupurilor de știri de pe serverul de la distanță prin trimiterea comenzii „list newsgroups”. Este posibil ca serverul la distanță să suporte sau nu această comandă.

-e | -E nume-fișier

Aceste opțiuni vor trimite toate mesajele de eroare (afișate în mod normal la ieșirea de eroare standard) către un fișier alternativ. Versiunea în minusculă a opțiunii, „-e”, va trimite mesajele de eroare la fișierul implicit compilat definit în suck_config.h. Valoarea implicită este suck.errlog. Versiunea în majusculă a opțiunii, „-E”, necesită parametrul „nume-fișier. Toate mesajele de eroare vor fi trimise în acest fișier.

-l fișier-frază

Această opțiune îi spune «testhost» să încarce un fișier alternativ de fraze, în loc să utilizeze mesajele încorporate. Acest lucru vă permite ca testhost să imprime fraze în altă limbă sau să vă permită să personalizați mesajele fără a le reconstrui. Pentru mai multe detalii, consultați „FRAZE ÎN LIMBĂ STRĂINĂ” din suck.1.

-n data ora

Obține grupurile noi create pe gazdă de la data și ora specificate. Data trebuie să fie în format AALLZZ, iar ora trebuie să fie în format HHMMSS.

-N număr-port

Această opțiune îi va spune «testhost» să utilizeze un alt număr de port NNRP atunci când se conectează la gazdă, în loc de cel implicit, 119.

-q

Această opțiune îi indică lui testhost să nu afișeze mesajele de conectare și de anunț, ci doar rezultatele comenzii executate.

-s | -S nume-fișier

Aceste opțiuni vor trimite toate mesajele de stare (afișate în mod normal la ieșirea standard) către un fișier alternativ. Versiunea în minusculă a opțiunii, „-s”, va trimite mesajele de stare la fișierul implicit compilat definit în suck_config.h. Valoarea implicită este „/dev/null”, deci nu va fi afișat niciun mesaj de stare. Versiunea în majusculă a opțiunii, „-S”, necesită parametrul „nume-fișier”. Toate mesajele de stare vor fi trimise în acest fișier.

-T

Această opțiune înlocuiește valoarea „TIMEOUT” (limită-timp) compilată. Aceasta este durata de timp în care «testhost» așteaptă datele de la gazda la distanță înainte de a se opri și de a abandona.

-U id-utilizator

-P parola

Aceste două opțiuni vă permit să specificați un „userid” (identificator de utilizator) și o parolă, în cazul în care serverul NNTP le solicită.

-Q

Această opțiune îi indică lui «testhost» să utilizeze variabila de mediu NNTP_USER & NNTP_PASS pentru a specifica un id-utilizator și o parolă, dacă serverul NNTP le solicită. Această opțiune este furnizată pentru ca id-utilizatorului și parola să nu poată fi văzute cu comanda «ps», o potențială problemă de securitate.

-z

Această opțiune îi indică lui «testhost» să folosească SSL pentru a vorbi cu serverul de la distanță, dacă «testhost» a fost compilat cu SSL.

DESCRIERE
testhost va interoga un server de știri NNTP, specificat de nume-gazdă.

nume-gazdă poate include opțional numărul portului sub forma Host:Port. Dacă numărul portului este inclus, numărul portului specificat de opțiunea „-N” va fi ignorat.

Acțiunea implicită este de a emite comanda help către server, pentru a vedea ce software rulează și ce comenzi acceptă.

Dacă se utilizează opțiunea -a, «testhost» va afișa lista de istoric activ al serverului. Dacă se utilizează opțiunea -n data ora, «testhost» va afișa toate grupurile noi create pe server de la data și ora specificate. Dacă se utilizează opțiunea -o, «testhost» va afișa formatul de prezentare generală, care este ceea ce returnează comanda XOVER.

În cazul în care se utilizează opțiunea -M, comanda va fi precedată de comanda „mode reader”, care ar putea fi necesară pentru unele servere.

VALORI DE IEȘIRE
0 în caz de succes, -1 în caz de eșec.

CONSULTAȚI ȘI
suck(1), rpost(1), lpost(1).

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.