proc_pid_map_files(5)

NUME
/proc/pid/map_files/ - fișiere cartografiate în memorie

DESCRIERE

/proc/pid/map_files/ (începând cu Linux 3.3)
    Acest subdirector, conține intrările corespunzătoare fișierelor cartografiate în memorie (a se vedea mmap(2)). Intrările sunt denumite în funcție de perechea de adrese de început și de sfârșit ale regiunii de memorie (exprimate ca numere hexazecimale) și sunt legături simbolice către fișierele cartografiate în sine. Iată un exemplu, cu rezultatul încadrat și reformatat pentru a se potrivi pe un afișaj cu 80 de coloane:

        # ls -l /proc/self/map_files/
        lr-------- 1 root root 64 Apr 16 21:31
                    3252e00000-3252e20000 -> /usr/lib64/ld-2.15.so
        ...

    Deși aceste intrări sunt prezente pentru regiunile de memorie care au fost cartografiate cu indicativul MAP_FILE, modul în care memoria partajată anonimă (regiuni create cu indicativele MAP_ANON | MAP_SHARED) este implementată în Linux înseamnă că astfel de regiuni apar și în acest director. Iată un exemplu în care fișierul țintă este cel șters /dev/zero:

        lrw------- 1 root root 64 Apr 16 21:33
                    7fc075d2f000-7fc075e6f000 -> /dev/zero (șters)

    Permisiunea de a accesa acest fișier este guvernată de o verificare a modului de acces «ptrace» PTRACE_MODE_READ_FSCREDS; a se vedea ptrace(2).

    Până la Linux 4.3, acest director apărea numai dacă opțiunea de configurare a nucleului CONFIG_CHECKPOINT_RESTORE era activată.

    Sunt necesare capacități pentru a citi conținutul legăturilor simbolice din acest director: înainte de Linux 5.9, procesul de citire necesită CAP_SYS_ADMIN în spațiul de nume al utilizatorului inițial; începând cu Linux 5.9, procesul de citire trebuie să aibă fie CAP_SYS_ADMIN, fie CAP_CHECKPOINT_RESTORE în spațiul de nume al utilizatorului inițial (adică, root).

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.