SHASUM(1)

NUME
shasum - afișează sau verifică sumele de control SHA

SINOPSIS
 Utilizare: shasum [OPȚIUNE]... [FIȘIER]...
 Imprimă sau verifică sumele de control SHA.
 Fără FIȘIER sau când FIȘIER este -, citește intrarea standard.

   -a, --algorithm   1 (implicit), 224, 256, 384, 512, 512224, 512256
   -b, --binary      citește în mod binar
   -c, --check       citește sumele SHA din FIȘIERe și le verifică
       --tag         creează o sumă de control în stil BSD
   -t, --text        citește în modul text (implicit)
   -U, --UNIVERSAL   citește în modul „Universal Newlines”
                         produce aceeași sumă de control în Windows/Unix/Mac
   -0, --01          citire în modul BIȚI
                         ASCII '0' interpretat ca 0 biți,
                         ASCII '1' interpretat ca 1 bit,
                         toate celelalte caractere sunt ignorate

 Următoarele cinci opțiuni sunt utile numai atunci când se verifică sumele de control:
       --ignore-missing  nu eșuează și nu raportează starea fișierelor lipsă
   -q, --quiet           nu imprimă Ok pentru fiecare fișier verificat cu succes
   -s, --status          nu afișează nimic, codul de stare indică succesul
       --strict          ieșire diferită de zero pentru linii de sumă de control formatate incorect
   -w, --warn            avertizează cu privire la liniile de sumă de control formatate incorect

   -h, --help        afișează acest ajutor și iese
   -v, --version     afișează informații despre versiune și iese

 Când verifică sumele de control SHA-512/224 sau SHA-512/256,
 indică algoritmul în mod explicit folosind opțiunea „-a”, de exemplu

   shasum -a 512224 -c checksumfile

 Sumele sunt calculate conform descrierii din FIPS PUB 180-4. La verificare,
 datele de intrare trebuie să fie o ieșire anterioară a acestui program. Modul
 implicit este de a imprima o linie cu suma de control, un caracter care indică
 tipul (`*' pentru binar, ` ' pentru text, `U' pentru UNIVERSAL,
 `^' pentru BIȚI) și numele pentru fiecare FIȘIER. Linia începe cu un caracter
 `\' dacă numele FIȘIERului conține fie linii noi, fie bare oblice inversate,
 care sunt apoi înlocuite cu secvențele de două caractere `\n' și,
 respectiv, `\\'.

 Raportați erorile shasum la mshelor@cpan.org

DESCRIERE
Rularea comenzii shasum este adesea cea mai rapidă metodă de a calcula rezumatele mesajelor SHA. Utilizatorul pur și simplu introduce date în script prin fișiere sau prin intrarea standard, apoi colectează rezultatele din ieșirea standard.

Comanda următoare arată cum se calculează rezumatele pentru intrări tipice, cum ar fi vectorul de testare NIST „abc”:

        perl -e "print qq(abc)" | shasum

Sau, dacă doriți să utilizați SHA-256 în locul SHA-1 implicit, pur și simplu spuneți:

        perl -e "print qq(abc)" | shasum -a 256

Deoarece shasum imită comportamentul programelor combinate GNU sha1sum, sha224sum, sha256sum, sha384sum și sha512sum, puteți instala acest script ca un înlocuitor convenabil.

Spre deosebire de programele GNU, shasum acoperă întregul standard SHA, permițând intrări parțiale de octeți. Acest lucru se realizează prin opțiunea BITS (-0). Următorul exemplu calculează rezumatul SHA-224 al mesajului de 7 biți 0001100:

        perl -e "print qq(0001100)" | shasum -0 -a 224

AUTOR
Drepturi de autor © 2003-2023 Mark Shelor <mshelor@cpan.org>.

CONSULTAȚI ȘI
shasum este implementat folosind modulul Perl Digest::SHA.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.