UPDATE-RC.D(8)

NUME
update-rc.d - instalează și elimină legăturile de script de inițiere în stil System-V

SINOPSIS

update-rc.d [-f] nume remove

update-rc.d nume defaults

update-rc.d nume defaults-disabled

update-rc.d nume disable|enable [ S|2|3|4|5 ]

DESCRIERE

update-rc.d actualizează legăturile scriptului de inițiere în stil System V /etc/rcnivel-execuție.d/NNnume a cărui țintă este scriptul /etc/init.d/nume. Aceste legături sunt rulate de init atunci când schimbă nivelele de execuție; în general, ele sunt utilizate pentru a porni și opri servicii de sistem, cum ar fi demoni. nivel-execuție este unul dintre nivelele de execuție acceptate de init, și anume, 0123456789S, iar NN este numărul de secvență din două cifre care determină locul în care init va rula scripturile.

Această pagină de manual documentează doar utilizarea și comportamentul update-rc.d. Pentru o discuție despre aranjamentele scriptului de inițiere în stil System V, vă rugăm să consultați init(8) și Manualul de politici Debian „Debian Policy Manual”.

INSTALAREA LEGĂTURILOR PENTRU SCRIPTURILE DE INIȚIERE

«update-rc.d» necesită ca informațiile privind dependențele și nivelul de execuție să fie furnizate în antetul de comentariu LSB al scriptului init.d din toate scripturile init.d. Consultați pagina de manual insserv(8) pentru detalii despre formatul antetului LSB.

Atunci când este rulat cu opțiunea defaults, update-rc.d creează legături numite /etc/rcnivel-execuție.d/[SK]NNnume care indică către scriptul /etc/init. d/nume, utilizând informațiile despre nivelul de execuție și dependență din antetul de comentariu LSB al scriptului init.d.

Atunci când este rulat cu opțiunea defaults-disabled, update-rc.d creează legături numite /etc/rcnivel-execuție.d/KNNnume care indică către scriptul /etc/init.d/nume, utilizând informațiile de dependență din antetul de comentariu LSB al scriptului init.d. Acest lucru înseamnă că scriptul init.d va fi dezactivat (a se vedea mai jos).

Dacă există deja orice fișier numit /etc/rcnivel-execuție.d/[SK]??nume, atunci update-rc.d nu face nimic. Programul a fost scris în acest fel pentru a nu modifica niciodată o configurație existentă, care poate fi personalizată de administratorul de sistem. Programul va instala legături doar dacă nu există, adică dacă se pare că serviciul nu a mai fost instalat niciodată.

Versiunile mai vechi ale update-rc.d acceptau, de asemenea, opțiunile start și stop. Aceste opțiuni nu mai sunt acceptate și sunt acum echivalente cu opțiunea defaults.

O greșeală frecventă de administrare a sistemului este ștergerea legăturilor cu gândul că acest lucru va „dezactiva” serviciul, adică va împiedica pornirea acestuia. Cu toate acestea, dacă toate legăturile au fost șterse, atunci la următoarea actualizare a pachetului, scriptul postinst al pachetului va rula din nou update-rc.d, iar acest lucru va reinstala legăturile în locațiile lor implicite din fabrică. Modalitatea corectă de dezactivare a serviciilor este de a configura serviciul ca fiind oprit în toate nivelurile de execuție în care este pornit în mod implicit. În sistemul de inițiere System V, acest lucru înseamnă redenumirea legăturilor simbolice ale serviciului din S în K. .P Numele scriptului .BI /etc/init.d/ trebuie să existe înainte ca update-rc.d să fie rulat pentru a crea legăturile.

ELIMINAREA SCRIPTURILOR

Atunci când este invocat cu opțiunea remove, update-rc.d elimină toate legăturile din directoarele /etc/rcnivel-execuție.d către scriptul /etc/init.d/nume. Scriptul trebuie să fi fost deja șters. Dacă scriptul este încă prezent, atunci update-rc.d se întrerupe cu un mesaj de eroare. .P update-rc.d este de obicei apelat din scriptul post-eliminare al unui pachet atunci când scriptului respectiv i se dă argumentul purge. Toate fișierele din directoarele /etc/rcnivel-execuție.d care nu sunt legături simbolice către scriptul /etc/init.d/nume vor fi lăsate neatinse.

ELIMINAREA LEGĂTURILOR PENTRU PORNIREA SCRIPTURILOR DE INIȚIERE

Atunci când este rulat cu opțiunile disable [ S|2|3|4|5 ], update-rc.d modifică legăturile de nivel de execuție existente pentru scriptul /etc/init.d/nume prin redenumirea legăturilor de pornire (S) în legături de oprire (K) cu un număr de secvență egal cu diferența dintre 100 minus numărul de secvență original.

Atunci când este rulat cu opțiunile enable [ S|2|3|4|5 ], update-rc.d modifică legăturile existente la nivel de execuție pentru scriptul /etc/init.d/nume prin redenumirea legăturilor de oprire în legături de pornire cu un număr de secvență egal cu diferența pozitivă a numărului de secvență curent minus 100, revenind astfel la numărul de secvență original cu care a fost instalat scriptul înainte de a-l dezactiva. .P Ambele opțiuni funcționează numai pe legăturile de start de nivel-execuție S, 2, 3, 4 sau 5. În cazul în care nu se specifică niciun nivel de execuție de pornire după cuvintele cheie „disable” sau „enable”, scriptul va încerca să modifice legăturile din toate nivelurile de execuție de pornire.

OPȚIUNI

    -f  Forțează eliminarea legăturilor simbolice chiar dacă /etc/init.d/nume încă există.

EXEMPLE

Inserează legături utilizând valorile implicite:
        update-rc.d foobar defaults

Antetul de dependență echivalent ar trebui să aibă dependențe de start și stop pentru $remote_fs și $syslog, precum și start în nivelurile de execuție 2-5 și stop în nivelurile de execuție 0, 1 și 6.

Elimină toate legăturile pentru un script (presupunând că „foobar” a fost deja eliminat):
        update-rc.d foobar remove

Exemplu de dezactivare a unui serviciu:
        update-rc.d foobar disable

Exemplu de comandă pentru instalarea unui script de inițializare și închidere a sistemului:
        update-rc.d foobar defaults

Exemplu de comandă pentru dezactivarea unui script de inițializare și închidere a sistemului:
        update-rc.d foobar disable

ERORI

A se vedea <http://bugs.debian.org/sysv-rc> și
 <http://bugs.debian.org/init-system-helpers>.

FIȘIERE

    /etc/init.d/
        Directorul care conține scripturile de inițiere actuale.

    /etc/rc?.d/
        Directoarele care conțin legăturile utilizate de init și gestionate de update-rc.d.

    /etc/init.d/skeleton
        Model pentru a fi utilizat de autorii de scripturi init.d.

CONSULTAȚI ȘI
Debian Policy Manual,
/etc/init.d/skeleton,
insserv(8),
init(8)

AUTOR
Ian Jackson, Miquel van Smoorenburg

Licență: Licența publică generală GNU v2 sau ulterioară (GPLv2+)

DREPTURI DE AUTOR
2001 Henrique de Moraes Holschuh

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.