sane-microtek(5)

NUME
sane-microtek - controlor SANE pentru scanere Microtek

DESCRIERE
Biblioteca sane-microtek implementează un controlor SANE (Scanner Access Now Easy) care oferă acces la scanerele Microtek din „a doua generație”. În prezent, se știe că următoarele aparate funcționează cu acest controlor:

    Microtek ScanMaker E2, E3, E6
    Microtek ScanMaker II, IIG, IIHR, IISP, III
    Microtek ScanMaker 35t, 35t+, 45t
    Microtek ScanMaker 600GS, 600ZS (a se vedea notele de erori)
    Agfa StudioScan
    Agfa StudioScan II, StudioScan IIsi
    Agfa Arcus II (dar nu „Arcus”)
    Agfa DuoScan (preliminar)
    Vobis „Highscreen Realscan”
    Microtek Color PageWiz (preliminar)

    Transparent Media Adapter (Adaptor pentru lumină transmisă)
    Document AutoFeeder (Alimentator automat de documente)

Controlorul acceptă scanări „line art”, „halftone”, „8bpp gray” și „24bpp color” la rezoluții normale și „extinse” (de exemplu, 1200x1200 pe un E6), scanări rapide pentru previzualizări color și tabele gamma descărcabile.

Scanerele acceptate sunt toate scanere SCSI. Cu toate acestea, unele modele cu port paralel pot funcționa (sub Linux), dacă utilizează un cip parport->scsi și dacă puteți găsi un controlor scsi->parport. Se știe că acesta este cazul pentru Color PageWiz.

Controlorul nu acceptă cele mai noi scanere Microtek, cum ar fi V330 și V660, care utilizează un set de comenzi SCSI-II nou și foarte diferit. Pentru acestea, încercați controlorul alternativ microtek2(5). Cele mai multe scanere non-SCSI vor utiliza noul set de comenzi. Majoritatea scanerelor mai noi decât Scanmaker E6 vor utiliza noul set de comenzi.

Dacă dețineți un scaner Microtek, altul decât cele enumerate mai sus, spuneți-ne ce se întâmplă --- consultați secțiunea ERORI de la sfârșitul acestui document.

Deși această pagină de manual este în general actualizată cu fiecare versiune, informații actualizate despre noile versiuni și alte sfaturi utile sunt disponibile în pagina principală a controlorului:

    http://www.mir.com/mtek/

NUME DE DISPOZITIVE
Acest controlor așteaptă nume de dispozitive de forma:

    special

Unde special este numele de rută UNIX pentru dispozitivul special care corespunde scanerului. Numele dispozitivului special trebuie să fie un dispozitiv SCSI generic sau o legătură simbolică către un astfel de dispozitiv. În Linux, un astfel de nume de dispozitiv poate fi /dev/sga sau /dev/sge, de exemplu.

CONFIGURARE
Conținutul fișierului microtek.conf este o listă de nume de dispozitive care corespund scanerelor Microtek. Liniile goale și liniile care încep cu un simbol hash (#) sunt ignorate. Un exemplu de fișier de configurare este prezentat mai jos:

    /dev/scanner
    # acesta este un comentariu
    /dev/sge

Fișierul de configurare poate conține, de asemenea, simbolurile speciale norealcal sau noprecal. norealcal va dezactiva utilizarea comenzilor magice, nedocumentate de calibrare a scanerului, despre care se știe că funcționează pe E6, dar este posibil să nu funcționeze cu alte modele. noprecal va dezactiva logica care încearcă să evite precalibrarea scanerului. Această logică ar fi fost activată doar dacă codul magic de calibrare ar fi fost dezactivat.

FIȘIERE

/etc/sane.d/microtek.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-microtek.a
    Biblioteca statică care implementează acest controlor.

/usr/lib/x86_64-linux-gnu/sane/libsane-microtek.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_MICROTEK
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. O valoare de 128 solicită o ieșire de depanare extrem de abundentă; nivelurile mai mici reduc volumul de informații..

CONSULTAȚI ȘI
sane(7), sane-scsi(5), sane-microtek2(5)

AUTOR
Matt Marjanovic

ERORI
Erorile/limitările cunoscute sunt:

    Luminozitatea și contrastul sunt defecte.
    Modelul 600GS este doar în tonuri de gri și se blochează dacă selectați culoarea (din păcate, 600GS și 600ZS nu se pot distinge prin software).

adică nu vă plângeți de acestea --- dar dacă luminozitatea și/sau contrastul funcționează pentru dvs., vă rog să-mi spuneți.

Dacă scanerul se blochează, încercați să activați opțiunea norealcal sau noprecal în fișierul de configurare (mai întâi una, apoi ambele) și vedeți dacă vă ajută; (dacă da, raportați acest lucru).

Trimiteți rapoarte de erori lungi și informații despre noul scanner la mtek-bugs@mir.com. Toate rapoartele de erori și cererile de informații despre noile scanere trebuie să includă un fișier jurnal de erori. Puteți genera o ieșire abundentă la ieșirea de eroare standard prin definirea variabilei de mediu SANE_DEBUG_MICROTEK descrisă mai sus. De exemplu:

    setenv SANE_DEBUG_MICROTEK 128

Comentariile, sugestiile și întrebările mai generale despre interfețe sau SANE ar trebui să ajungă la sane-devel@alioth-lists.debian.net, lista de discuții a dezvoltatorilor SANE. Aruncați o privire la http://www.sane-project.org/mailing-lists.html privind abonarea la sane-devel.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.