RPM-MANIFEST(5)

NUME
rpm-manifest - formatul fișierului manifest al pachetului rpm

SINOPSIS
GLOB ...

# COMENTARIU

DESCRIERE
Fișierele manifest ale pachetelor RPM sunt fișiere text simplu care conțin una sau mai multe intrări glob(7) care trebuie să corespundă fie fișierelor pachetelor RPM, fie altor manifeste de pachete.

Manifestele pachetelor pot fi utilizate ca o modalitate de a documenta instalarea seturilor mari de pachete într-un mod nativ RPM, fără a fi necesară configurarea depozitelor și a programelor externe de rezolvare a dependențelor pentru a le utiliza. Pentru utilizatorii finali, manifestele sunt incomode, dar, de exemplu, pentru a instala rapid o imagine de bază dintr-un set prestabilit de versiuni de pachete dintr-un director local, un manifest poate fi mai ușor și mai rapid decât utilizarea unui program de rezolvare a dependențelor pentru această sarcină. Un manifest poate fi utilizat și pentru a ocoli limitările de lungime ale liniei de comandă.

Modelele globale (modele ce conțin caractere joker) relative sunt interpretate în raport cu directorul curent al utilizatorului. Sunt permise mai multe modele globale pe linie, dar pentru o mai bună lizibilitate se recomandă utilizarea unui singur model global pe linie.

Liniile care încep cu # sunt considerate comentarii. Liniile goale și liniile care conțin doar spații albe sunt ignorate.

EXEMPLE
Manifestul pachetului myproj-1.0- și al pachetului dependent mylib-2.1 pentru arhitectura x86_64.

    /mnt/myproj/rpm/myproj-1.0-*.x86_64.rpm
    /mnt/deplib/rpm/mylib-2.1-*.x86_64.rpm

Manifestul tuturor pachetelor noarch din locația implicită rpmbuild(1).

    ~/rpmbuild/RPMS/noarch/*.rpm

Creați un manifest numit mymanifest.mft al pachetelor instalate în prezent, presupunând o rută de bază /mnt/Packages pentru fișierele pachetului RPM. Apoi instalați manifestul într-o rădăcină alternativă a sistemului la /srv/test.

    # rpm -qa --qf '/mnt/Packages/%{nevra}.rpmn' > mymanifest.mft
    # rpm -Uv --root /srv/test mymanifest.mft

CONSULTAȚI ȘI
rpm(8) rpm-common(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.