sane-agfafocus(5)

NUME
sane-agfafocus - controlor SANE pentru scanerele plate AGFA Focus

DESCRIERE
Biblioteca sane-agfafocus implementează un controlor SANE (Scanner Access Now Easy) care oferă acces la scanerele plate AGFA Focus. În prezent, următoarele scanere sunt acceptate de acest controlor:

    AGFA Focus GS Scanner (6 bit gray scale) (netestat)
    AGFA Focus Lineart Scanner (lineart) (netestat)
    AGFA Focus II (8 bit gray scale) (netestat)
    AGFA Focus Color (24 bit color 3-pass)
    AGFA Focus Color Plus (24 bit color 3-pass)

    Siemens S9036 (8 bit gray scale) (netestat)

Controlorul suportă scanări line art, 6bpp și 8bpp gri, și 18bpp și 24bpp color.

Dacă dețineți un scaner, altul decât cele enumerate mai sus, care funcționează cu acest controlor, vă rugăm să ne anunțați trimițând numele modelului de scaner, ID-ul SCSI și revizuirea firmware-ului la adresa sane-devel@alioth-lists.debian.net. Aruncați o privire la http://www.sane-project.org/mailing-lists.html privind abonarea la sane-devel.

Toate aceste scanere sunt anterioare la SCSI-2 și nici măcar nu raportează corect la SCSI Inquiry. Acest lucru este de obicei evident în cazul scanării magistralei SCSI, unde scanerul nu va găsi decât gunoaie ca șiruri de furnizori și modele.

NUME DE DISPOZITIVE
Acest controlor așteaptă nume de dispozitive de forma:

    special

Unde special este numele rutei pentru dispozitivul special care corespunde unui scaner SCSI. În cazul scanerelor SCSI, numele dispozitivului special trebuie să fie un dispozitiv SCSI generic sau o legătură simbolică către un astfel de dispozitiv. În Linux, un astfel de nume de dispozitiv poate fi /dev/sga sau /dev/sge, de exemplu. Pentru detalii, consultați sane-scsi(5).

CONFIGURARE
Conținutul fișierului agfafocus.conf este o listă de nume de dispozitive care corespund scanerelor AGFA Focus. Liniile goale și liniile care încep cu un simbol hash (#) sunt ignorate. Un exemplu de fișier de configurare este prezentat mai jos:

    /dev/scanner
    # acesta este un comentariu
    /dev/sge

FIȘIERE

/etc/sane.d/agfafocus.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/libsane-agfafocus.a
    Biblioteca statică care implementează acest controlor.

/usr/lib/libsane-agfafocus.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_AGFAFOCUS
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc nivelul de detalii. Valorile SANE_DEBUG_AGFAFOCUS:

    Număr   Observație
     0       imprimă erorile importante (imprimate de fiecare dată)
     1       imprimă erorile
     2       imprimă sensul
     3       imprimă avertismente
     4       imprimă scaner-interogare
     5       imprimă informații
     6       imprimă informații mai puțin importante
     7       imprimă procedurile apelate
     8       imprimă mesajele reader_process
     10      imprimă apelul sane-init-routine
     11      imprimă apelul sane-procedures
     12      imprimă informații despre sane
     13      imprimă mesajele de control al opțiunilor sane

FUNCȚIONALITATE LIPSĂ

A fost implementată încărcarea matricelor dither și a curbelor tonale, dar până acum nu s-a dovedit a fi utilă pentru nimic. Din acest motiv, aceste opțiuni au fost dezactivate.

ERORI
Scanerele care nu acceptă deconectarea au probleme cu întârzierile SCSI în cazul în care magistrala SCSI se încarcă, de exemplu, dacă faceți o compilare a nucleului în același timp cu scanarea. Pentru a vedea dacă scanerul dvs. acceptă deconectarea, rulați SANE_DEBUG_AGFAFOCUS=128 scanimage -L într-un terminal și căutați linia „disconnect:”.

DEPANARE
Dacă aveți probleme cu SANE, care nu detectează scanerul, asigurați-vă că controlorul Artec este dezactivat. Cumva, acest controlor face ca cel puțin scanerul meu să nu răspundă corect la comenzile de interogare SCSI.

Dacă întâmpinați o eroare, vă rugăm să stabiliți variabila de mediu SANE_DEBUG_AGFAFOCUS la 128 și să încercați să regenerați problema. Apoi trimiteți-mi un raport cu jurnalul atașat.

Dacă întâmpinați o eroare de magistrală SCSI sau imagini tăiate și/sau deplasate, vă rog să definiți, de asemenea, variabila de mediu SANE_DEBUG_SANEI_SCSI la 128 înainte de a-mi trimite raportul.

DE FĂCUT

Mai multe scanere?

    Scanerele AGFA ACS și ARCUS sunt similare cu scanerele FOCUS. Probabil că controlorul ar putea fi extins pentru a suporta aceste scanere fără prea multe modificări. Nu am acces la astfel de scanere și nu pot adăuga suport pentru acestea. Cu toate acestea, dacă sunteți în posesia unui astfel de scaner, v-aș putea fi de ajutor pentru a adăuga suport pentru aceste scanere.

    Scanerele AGFA HORIZON sunt scanere SCSI-2 și, probabil, ar fi mai ușor de acceptat aceste scanere într-un controlor compatibil cu SCSI-2.

CONSULTAȚI ȘI
sane(7), sane-scsi(5)

AUTOR
Ingo Schneider și Karl Anders Øygard.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.