MT(1)

NUME
mt - controlează funcționarea dispozitivului cu bandă magnetică

SINOPSIS
mt [-V] [-f dispozitiv] [--file=dispozitiv] [--rsh-command=comanda] [--version] operația [număr]

DESCRIERE
Această pagină de manual documentează versiunea GNU a mt. mt execută operația dată, care trebuie să fie una dintre operațiile pe bandă magnetică enumerate mai jos, pe o unitate de bandă.

Dispozitivul de bandă implicit pe care se operează este preluat din fișierul /usr/include/sys/mtio.h atunci când mt este compilat. Acesta poate fi înlocuit prin indicarea unui nume de fișier de dispozitiv în variabila de mediu TAPE sau printr-o opțiune de linie de comandă (a se vedea mai jos), care înlocuiește, de asemenea, variabila de mediu.

Dispozitivul trebuie să fie fie un fișier de caractere speciale, fie o unitate de bandă la distanță. Pentru a utiliza ca arhivă o unitate de bandă de pe o altă mașină, utilizați un nume de fișier care începe cu „NUMEGAZDĂ:”. Numele de gazdă poate fi precedat de un nume de utilizator și de un „@” pentru a accesa unitatea de bandă la distanță ca utilizator, dacă aveți permisiunea de a face acest lucru (de obicei, o intrare în fișierul „~/.rhosts” al utilizatorului respectiv).

Operațiile disponibile sunt enumerate mai jos. Se acceptă abrevieri unice. Nu toate operațiile sunt disponibile pe toate sistemele sau nu funcționează pe toate tipurile de unități de bandă. Unele operații acceptă opțional un număr de repetări, care poate fi indicat după numele operației și care este implicit 1.

eof, weof
    Scrie număr marcaje EOF (sfârșitul fișierului) la poziția curentă.

fsf Derulează rapid număr fișiere înainte. Banda este poziționată la primul bloc al fișierului următor.

bsf Derulează rapid număr fișiere înapoi. Banda este poziționată la primul bloc al fișierului următor.

fsr Derulează rapid număr înregistrări înainte.

bsr Derulează rapid număr înregistrări înapoi.

bsfm
    Derulează înapoi număr marcatori de fișiere. Banda este poziționată la începutul părții de început a benzii a marcatorului fișierului.

fsfm
    Derulează înainte număr marcatori de fișiere. Banda este poziționată la începutul părții de început a benzii a marcatorului fișierului.

asf Derulează exact până la numărul de fișier număr. Acest lucru este echivalent cu rebobinarea urmată de fsf număr.

seek
    Caută blocul numărul număr.

eom Derulează rapid înainte până la sfârșitul zonei înregistrate pe bandă (pentru atașarea fișierelor).

rewind
    Rebobinează banda.

offline, rewoffl
    Rebobinează banda și, dacă este posibil, o scoate.

status
    Imprimă informații de stare despre unitatea de bandă.

retension
    Derulează înapoi banda, înaintează rapid până la sfârșitul benzii și derulează din nou.

erase
    Efectuează o ștergere lungă a benzii. Dacă număr este 0, se efectuează o ștergere scurtă a benzii (unele dispozitive nu acceptă acest lucru).

mt iese cu o stare de 0 dacă operația a reușit, 1 dacă operația sau numele dispozitivului dat nu era valid sau 2 dacă operația a eșuat.

  OPȚIUNI

-f, --file=dispozitiv
    Utilizează dispozitiv ca nume de fișier al unității de bandă pe care se operează. Pentru a utiliza o unitate de bandă de pe o altă mașină, utilizați un nume de fișier care începe cu „NUMEGAZDĂ:”. Numele de gazdă poate fi precedat de un nume de utilizator și de un „@” pentru a accesa unitatea de bandă de la distanță ca utilizator, dacă aveți permisiunea de a face acest lucru (de obicei, o intrare în fișierul „~/.rhosts” al utilizatorului respectiv).

--rsh-command=comanda
    Notifică mt că ar trebui să folosească comanda pentru a comunica cu dispozitivele de la distanță în loc de /usr/bin/ssh sau /usr/bin/rsh.

-V, --version
    Afișează numărul de versiune al lui mt.

RAPORTAREA ERORILOR
Raportați erorile la: <bug-cpio@gnu.org>.

DREPTURI DE AUTOR
Drepturi de autor © 2014 Free Software Foundation, Inc.
Licența GPLv3+: GNU GPL versiunea 3 sau ulterioară <http://gnu.org/licenses/gpl.html>.
Acesta este software liber: sunteți liber să-l modificați și să-l redistribuiți. Nu există NICIO GARANȚIE, în limitele prevăzute de lege.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.