VLOCK-MAIN(8)

NUME
vlock-main - blochează consola virtuală curentă

SINOPSIS
vlock-main [module...]

DESCRIERE
vlock-main face parte din vlock(1), programul de blocare a consolei virtuale pentru Linux. Acesta blochează sesiunea curentă și va ieși numai dacă utilizatorul curent se poate autentifica. Utilizatorul root va putea, de asemenea, să deblocheze sesiunea, cu excepția cazului în care această opțiune este dezactivată în momentul compilării. Argumentele din linia de comandă specifică modulele care trebuie încărcate de «vlock-main». Pentru mai multe informații, consultați vlock-plugins(5).

Dacă suportul pentru module este dezactivat în momentul compilării, singurul argument acceptat este „all”.

VARIABILE DE MEDIU
Următoarele variabile de mediu pot fi utilizate pentru a schimba comportamentul aplicației «vlock-main»:

USER

    Dacă această variabilă este atunci când «vlock-main» este rulată ca root (uid 0), «vlock» blochează ecranul ca acest utilizator în loc de root. Parola de root va putea în continuare să deblocheze sesiunea, cu excepția cazului în care această opțiune este dezactivată în momentul compilării.

VLOCK_ALL_MESSAGE

    În cazul în care această variabilă este definită și toate consolele sunt blocate, conținutul ei va fi utilizat ca mesaj de blocare în locul mesajului implicit.

VLOCK_CURRENT_MESSAGE

    În cazul în care această variabilă este definită și numai consola curentă este blocată, conținutul ei va fi utilizat ca mesaj de blocare în locul mesajului implicit.

VLOCK_MESSAGE

    Dacă această variabilă este definită, conținutul ei va fi utilizat ca mesaj de blocare în locul celui implicit. Aceasta prevalează asupra celor două variabile anterioare.

VLOCK_TIMEOUT

    Definiți această variabilă pentru a specifica timpul de așteptare (în secunde) după care vor fi invocate modulele de economisire a ecranului (dacă există). Dacă această variabilă nu este definită sau este fixată la o valoare nevalidă sau la 0, nu se utilizează nicio temporizare. Consultați vlock-plugins(5) pentru mai multe informații despre module.

VLOCK_PROMPT_TIMEOUT

    Definiți această variabilă pentru a specifica timpul (în secunde) în care trebuie să introduceți parola la solicitarea de parolă. Dacă această variabilă nu este definită sau este definită la o valoare nevalidă sau la 0, nu se utilizează nicio temporizare. Atenție: Dacă această valoare este prea mică, este posibil să nu vă puteți debloca sesiunea.

SEMNALE
Mai multe semnale sunt ignorate. vlock-main va încerca să iasă curat dacă primește semnalul SIGTERM.

CONSULTAȚI ȘI
vlock(1), vlock-plugins(5)

AUTORI
Frank Benkstein <frank-vlock@benkstein.net>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.